[{"text_idx": "#000001", "text": "Okaze de la Internacia Virina Tago 2023, Universala Esperanto-Asocio salutas virinojn c\u0302ie en la mondo. Ni dau\u0306rigos kaj intensigos nian laboron por virinaj rajtoj kaj por plibonigo de la situacio de virinoj kaj knabinoj tra la mondo, kunlabore kun aliaj civilsociaj organizoj."}, {"text_idx": "#000002", "text": "Jam de la jaro 1946, la Ekonomia kaj Socia Konsilio de UN starigis la Komisionon pri la Statuso de Virinoj, kiu celas sekvi kaj dokumenti la staton de virinaj rajtoj tutmonde. UN ankau\u0306 starigis la organizon UN-Virinoj, kiu laboras por genra egaleco kaj plenpovigo de virinoj."}, {"text_idx": "#000003", "text": "Genra egaleco kaj plena partopreno de virinoj en c\u0302iuj sferoj de la vivo estas esencaj. Ni devas antau\u0306enigi tiun egalecon c\u0302ie. La c\u0302i-jara temo de la observo-tago \u2014 Novigo kaj teknologio por genra egaleco \u2014 atentigas pri efikoj de la \u201ccifereca divido\u201d sur ekonomiaj kaj sociaj malegalecoj. Virinoj kaj knabinoj povu sekure kaj libere aliri ciferecajn spacojn por plena disvolvig\u0302o kaj socia partoprenado. Perforto per Interreto ja estas perforto, kaj netolerebla."}, {"text_idx": "#000004", "text": "Ni atentigas pri la fakto, ke por atingi pli inkluzivan interreton, ni bezonas pli lingve diversan interreton. Tiu vasta kvanto de scioj estos utila nur se homoj povas kompreni g\u0302in. Inkluziveco gravas por faciligi c\u0302iuspecajn rilatojn inter homoj, celante evoluigon kaj solidarecon inter popoloj malgrau\u0306 diferencoj de nacieco, raso, sekso, religio, politiko au\u0306 lingvo."}, {"text_idx": "#000005", "text": "La Internacia Lingvo, per sia tutmonda reto de Esperanto-parolantoj, donas okazon por vere internacia komunikado kaj komparado pri la situacio de virinoj c\u0302ie en la mondo. Ni aparte estimas tiujn kiuj uzas Esperanton kiel voc\u0302on de tutmonda civila socio."}, {"text_idx": "#000006", "text": "Krome, por plena inkluzivigo de virinoj, necesas lingva justeco, tiel ke virinoj:"}, {"text_idx": "#000017", "text": "Subtenu UEA per membrig\u0302o: /alighoj/alighilo"}, {"text_idx": "#000020", "text": "Subtenu UEA per membrig\u0302o: "}]